als_Latn dik_Latn sag_Latn
Ditën që në kampionatin shqiptar janë trukuar të paktën dy ndeshje haptazi, Top Channel ka marrë në intervistë Armando Dukën.
Jo për ta pyetur për skandalet e njëpasnjëshme të trukimeve, por për kandidimin e tij në UEFA.
Duka e thotë vetë, se është vetëkandiduar për të qenë pjesë e Komitetit Ekzekutiv të UEFA-s.
Dhe thotë se e meriton të zgjidhet, pasi ka më shumë eksperiencë se kushdo.
“Pas kaq vitesh eksperiencë e kam konsideruar se mund të kem mundësi për të kontribuuar më shumë, për të dhënë eksperiencën time”, thotë Duka.
I pyetur sa mundësi ka që të zgjidhet, ai shprehet:
“Është e vështirë që të bësh llogari. Janë 13 kandidatë dhe do të fitojnë 8. Ata janë të gjithë figura të nderuara, ndoshta jo me kaq eksperiencë sa kam unë. Ndoshta është pak e vështirë që ta bësh këtë lloj llogaritjeje. Unë e pres me sportivitet çdo lloj rezultati që do të jetë. Unë e konsideroj pozitive fakti që jemi në këtë garë”.
Në fund thotë se dy vota i ka të sigurta, ata të Shqipërisë dhe të Kosovës.
als_Latn als_Latn als_Latn als_Latn als_Latn als_Latn als_Latn als_Latn